钦定古今图书集成/明伦汇编/官常典/第547卷 > 北周
## 钦定古今图书集成/明伦汇编/官常典/第547卷 > 北周

### 明帝武成元年初改都督诸州军事为总管

按：《周书明帝本纪》云云。

### 宣帝大象元年以总管刺史及行兵者始加持节

按《周书宣帝本纪》：“大象元年二月丙子，初令授总管
刺史及行兵者，加持节，馀悉罢之。”

===隋===

### 文帝开皇九年以平陈遣使持节巡抚

按：《隋书文帝本纪》：“开皇九年春正月景子，陈国平，合
州三十，郡一百，县四百，癸巳，遣使持节巡抚之。”
开皇十年，遣柱国韦洸等巡抚岭南。

按《隋书文帝本纪》：“开皇十年八月壬申，遣柱国襄阳
郡公韦洸，上开府东莱郡公王景，并持节巡抚岭南，
百越皆服。”

### 炀帝大业元年废诸州总管改都督为散官

按：《隋书炀帝本纪》：“大业元年春正月，改豫州为溱州，
洛州为豫州，废诸州总管府。”

按《文献通考》：“隋文帝以并益荆扬四州置大总管，其
馀总管府置于诸州，列为上中下三等，加使持节。炀
帝悉罢之。　后周有大都督、帅都督、都督。至隋，三都
督并以为散官，炀帝改大都督为校尉，帅都督为旅，
帅都督为队正。”按此，则都督之名微矣。